jkorsvik/nowiki_second_scrape_merged huggingface dataset:
Hedenlunda

Hedenlunda er en herregård i Vadsbro sogn  i Flen kommune i Södermanland i Sverige.
Den nåværende hovedbygningen er i to etasjer med to fløyer som ble oppført på 1700-tallet og har senere blitt restaurert. Hedenlunda har blant annet tilhørt sektene Falkenberg, Hamilton og von Rosen. Familien von Rosen solgte Hedenlunda i 1952 til AB Farming. Senere var herregården med nærmeste tilhørende markområde eid av bilfabrikken SAAB, som brukte gården som representasjonsbolig og senere som konferanseanlegg (1972–2010).Siden 2010 er Hedenlunda atter i privat eie, men fortsetter som tidligere å fungere som konferansesenter med hotell og restaurant. Den nåværende eieren er entreprenøren Cemoni Olsson fra Tranås, som blant annet også eier  Badhotellet i Tranås.
Jord- og skogeiendommen Hedenlunda gård omfatter ikke selve slottsbygningen. Godset eies av familien Thunelln som driver et tradisjonelt jord- og skogbruk. Ved gården står runesteinen Sö 70. Eplesorten Hedenlunda kommer herfra.


== Referanser ==


== Eksterne lenker ==
Offisielle nettsider
Lars-Erik Persson

Lars-Erik Persson (født 24. september 1944) er en svensk professor i matematikk som har arbeidet særlig med ulikheter og funksjonsrom.
Persson vokste opp på stedet Svanabyn nær Dorotea. Han tok doktorgraden i matematikk ved Umeå universitet i 1974 innenfor Fourieranalyse. Året etter ble han ansatt ved Luleå tekniska universitet (LTU) hvor han etter hvert ble professor. Han har også vært professor ved Høgskolen i Narvik (HiN) og Uppsala universitet. I dag er han ansatt ved LTU og HiN. 
Persson har veiledet 52 personer til doktorgrad. Han har skrevet mer enn 250 vitenskapelige publikasjoner i internasjonal tidsskrifter og 20 bøker. Persson er redaksjonsmedlem i åtte internasjonale fagtidsskrifter. Han har vært leder for det svenske matematikersamfunnet i to perioder og har mottatt flere priser for sitt arbeid.


== Referanser ==


== Eksterne lenker ==
«Lars-Erik Persson» Arkivert 4. mars 2016 hos Wayback Machine. hos Luleå Tekniske Universitet
Jon W. Iddeng

Jon Wikene Iddeng (født 31. august 1966) er en norsk historiker. Han har særlig forsket på antikkens historie. Han jobber i Forskerforbundet og som førsteamanuensis II i historie ved Institutt for økonomi, historie og samfunnsvitenskap, Universitetet i Sørøst-Norge.
Han tok hovedoppgave om Juvenal i 1997 og doktorgrad om det Flaviske dynasti i 2004. Han var medredaktør og forfatter av 150 artikler i den norske utgaven av Antikkleksikon utgitt i Thorleif Dahls kulturbibliotek, opprinnelig omarbeidet fra J.W. Fuchs nederlandske utgave. Han har publisert mange artikler i tidsskriftet Klassisk forum. I 2014 og 2018 utga han to bøker om Romerrikets historie. 


== Bibliografi ==
Romerrikets historie : keisertida Dreyers forlag 2018
Romerrikets historie : republikkens vekst og fall Dreyers forlag 2014 ISBN 978-82-8265-112-7
Litteratur som historisk kilde Historisk tidsskrift 2005 84: 429


== Referanser ==


== Eksterne lenker ==
(no) Publikasjoner av Jon W. Iddeng i BIBSYS
(no) Publikasjoner av Jon W. Iddeng i forskningsdokumentasjonssystemet CRIStin
Øystein Morten

Øystein Morten (født 1973) er en norsk religionshistoriker og sakprosaforfatter. 
Han tok hovedfag om religionsvitenskapens metafysikk i år 2000. Han har tidligere vært distriktskonservator i Vest-Telemark og utgav i 2008 boka Stavkyrkja i Eidsborg. Ein biografi. Han har skrevet bøker om de norske kongene Olav den hellige, Sigurd Jorsalfare, Magnus den gode og Olav Tryggvason.


== Bibliografi ==
2022: Eirik Raude (norsk). Vigmostad & Bjørke. ISBN 9788241952302
2019: Jakten på Olav Tryggvason (norsk). Vigmostad & Bjørke.
2017: Vikingtidens utbrudd (norsk). Forord, Sagabok.
2017: Norske ødegårder. Historien om stedene vi forlot. Sakprosa, Vigmostad & Bjørke.
2014: Jakten på Sigurd Jorsalfare (norsk). Spartacus. ISBN 9788243008441
2013: Jakten på Olav den Hellige (norsk). Spartacus. ISBN 9788243005655
2011: Magnus den gode (norsk). Saga bok. ISBN 9788243005822
2008: Stavkyrkja i Eidsborg. Ein biografi.


== Referanser ==


== Kilder ==
Presentasjon av Øystein Morten i Forfatterkatalogen på Forfattersentrums nettsider


== Eksterne lenker ==
(no) Publikasjoner av Øystein Morten i BIBSYS
Oedichira

Oedichira er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utbredelse ==
Artene lever i Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Macrodactylini Kirby, 1837
Slekten Oedichira Burmeister, 1855
Oedichira crassimana Burmeister, 1855
Oedichira pachydactyla Burmeister, 1855


== Kilder ==
Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. [1]
Generic Guide to New World Scarab Beetles - Oedichira [2]
Smith, A.B.T., 2008. South American Melolonthinae (Coleoptera: Scarabaeidae) classification and nomenclature: some problems and solutions. Insecta Mundi 0060: 1-28. [3]


== Eksterne lenker ==
(en) Oedichira i Global Biodiversity Information Facility 
Oedichira – detaljert informasjon på Wikispecies
Lukket liste

Valg med lukket liste er en variant av listevalg der velgerne bare kan stemme på partier uten å kunne påvirke hvilke kandidater som velges. Flertallet av proporsjonale flerpartisystemer i verden bruker lukkede lister.Med lukket liste har partiene bestemt hvem som skal representere partiet, og de som står øverst på listen alltid vil bli valgt (når stemmetallet tillater det) mens de nederste på listen aldri blir valgt.
I Sør-Afrika har stemmeseddelen bilde av partinavnet, partiets symbol og et foto av partilederen, men ikke navn på noen kandidater. Velgerne stemmer på partiet de foretrekker, mens hvilke kandidater som blir valgt er bestemt av partiet selv. Det gir partiene mulighet til å inkludere kandidater fra minoritetsgrupper som ellers neppe hadde blitt valgt.
En ulempe med lukkede lister er at velgerne ikke har noen innflytelse på hvem som blir valgt. I det Øst-Tyske valget i 1990 før sammenslåingen, ble en av partitoppene avslørt for å være informant for det hemmelige politiet fire dager før valget. Kandidaten ble kastet ut av partiet, men fordi listene var lukket måtte velgerne stemme på vedkommende dersom de ville gi en stemme til hans tidligere parti.
I norske Stortingsvalg er listene i prinsippet åpne og man kan endre rekkefølge på kandidatene. 50% må gjøre det for å få en endring, så i praksis er det usannsynlig at endringer gjort av velgerne får noen innflytelse på resultatet. 


== Se også ==
Åpen liste
Listevalg
Forholdstallsvalg


== Referanser ==
Gullborg

Gullborg er et sjeldent skandinavisk og færøysk kvinnenavn med norrøn opprinnelse.


== Etymologi ==
Gullborg er en yngre form av Gudhborg, den gammelsvenske formen av norrøne Guðbjǫrg. Navnet er sammensatt av guðr, «gud», og bjǫrg, «hjelp, berge».


== Utbredelse ==
Guðbjǫrg er ikke kjent brukt i noen runeinnskrifter fra vikingtiden, så navnet var neppe blant de mest brukte da. Guðbjǫrg er kjent brukt i Norge første gang i 1340. Guldborg, Gudborg, Gudbjørg og Gulbjørg er kjent i Norge fra henholdsvis 1727, 1756, 1781 og 1784. Formene Gudborg og Gullborg er kjent i Sverige fra henholdsvis 1852 og 1864. Gullborg er kjent i Norge fra 1847 og var mest brukt fram til ca 1950. Formen Guldborg var i Danmark mest brukt i 1910- og 1920-årene. 
Gullborg og Gudbjørg har navnedager i Norge:

Navnet er i dag mest utbredt på Island i formen Guðbjörg.
Tabellen nedenfor gir en detaljert oversikt over populariteten til kvinnenavnet Gullborg og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Gudbjørg Fønhus Stensrud (1934–2012), norsk lærer, lokalpolitiker og kulturarbeider
Guðbjörg Edda Björgvinsdóttir (født 1952), islandsk skuespiller
Gudbjørg Navjord (født 1962), norsk lokalpolitiker


== Referanser ==


== Eksterne lenker ==
(en) Behind the Name: Gullborg
(en) Think Baby Names: Gullborg
Svein Peter Pedersen

Svein Peter Pedersen (født 9. november 1945 i Kåfjord) er en samisk politiker som representerte Senterpartiet på Sametinget fra 2001 til 2005.
Pedersen er gårdbruker, bosatt i Kåfjord. Han ble valgt inn i kommunestyret i Kåfjord i 1979, og gjenvalgt i flere perioder. Fra 1983 var han medlem av formannskapet, og i årene 1995 til 1999 var han varaordfører.  
Han var fylkestingsrepresentant i Troms fylkesting fra 1991 til 1995 og fra 1995 til 1999. I Troms fylkeskulturutvalg var han nestleder i årene 1991 til 1995, deretter leder fram til 1999. Fra 1999 til 2003 satt han i Troms fylkeslandbruksstyre. Pedersen har også vært styreleder i Fylkeskultursenteret AS og styremedlem i Troms Symfoniorkester. 
Han har hatt en rekke verv i Senterpartiet i Kåfjord og i fylket. Fra 2001 satt han i SPs landsstyre, og ledet partiets samepolitiske råd.


== Kilder ==
Odd Mathis Hætta: Sametinget i navn og tall : Høsten 2001 - høsten 2005


== Eksterne lenker ==
(no) Svein Peter Pedersen hos Stortinget 
(no) Svein Peter Pedersen hos Norsk senter for forskningsdata
Julien Watrin

Julien Watrin (født 27. juni 1992) er en belgisk sprinter. Han konkurrerer hovedsakelig på 400 meter, og fikk gull på 4 x 400 meter ved EM i friidrett 2015 i Praha. 
På nasjonalt nivå er han belgisk mester på 100 meter fra 2012, og han har også flere andre medaljer på 200 og 400 meter. 


== Idrettskarriere ==
Watrin debuterte internasjonalt ved European Youth Olympic Festival 2009. Der vant han 200 meter, og fikk sølv på 100 meter, bak Alberto Gavaldá. I tillegg vant Belgia 4 x 100 meter stafett. Året etter deltok han ved junior-VM i friidrett 2010, der han kom på 7.-plass på 100 meter med tiden 10,56. Dexter Lee vant denne øvelsen, med tiden 10,21. Han ble også tildelt den belgiske utmerkelsen Golden Spike som mest talentfulle mannlige idrettsutøver i 2010. 
Ved det belgiske mesterskapet innendørs 2011 kom han på 3.-plass på 60 meter. I 2012 vant han sin første nasjonale tittel, da han vant 100 meter ved det belgiske mesterskapet i friidrett, med tiden 10,47. På 200 meter kom han på 2.-plass, bak Jonathan Borlée. Han deltok ved U23-EM i friidrett 2013, der Belgia kom på 2.-plass på 4 x 400 meter stafett. Han kom også på 2.-plass på både 100 og 200 meter ved det belgiske mesterskapet utendørs i 2013. 
Han representerte Belgia ved Lag-EM i friidret 2014, der Belgia deltok i First League, som er den nest øverste divisjonen. Her kom han på 2.-plass på 400 meter, bak Brian Gregan, og han deltok også på Belgias stafettlag som vant 4 x 400 meter stafett. Belgia kom på 9.-plass i First League sammenlagt, og deltar dermed i samme divisjon året etter. Ved det belgiske mesterskapet utendørs kom han på 3.-plass på 400 meter. Ved EM i friidrett 2014 i Zürich kom han på 23.-plass på 400 meter, og han kom på 7.-plass på 4 x 400 meter sammen med det belgiske stafettlaget. 
Ved EM i friidrett innendørs 2015 deltok Watrin på det belgiske stafettlaget som vant 4 x 400 meter stafett. Han løp sammen med de 3 brødrene Borlée, og i finalen løp de inn på ny europarekord med tiden 3:02,87. Han deltok også ved IAAF World Relays 2015, der Belgia kom på 3.-plass på 4 x 400 meter stafett, med ny belgisk rekord på 2:59,33. 
Ved EM i friidrett 2016 i Amsterdam vant Belgia 4 x 400 meter stafett, med ny årsbestetid i Europa på 3:01,10. Laget bestod av alle tre brødrene Borlée, samt Julien Watrin.
Han representerte Belgia under VM i friidrett innendørs 2022, der han deltok på laget som vant gull på 4x400 stafett.


== Utmerkelser ==
2010 - Golden Spike (kategori: Mest talentfulle mannlige idrettsutøver)


== Referanser ==


== Eksterne lenker ==
(en) Julien Watrin – Olympedia 
(en) Julien Watrin – Sports-Reference (OL-resultater – arkivert) 
(en) Julien Watrin – World Athletics 
(en) Julien Watrin – World Athletics 
(en) Julien Watrin – Diamond League
Willy Olsen (politiker)

Willy Olsen (født 27. september 1943 i Lebesby) er en samisk politiker som representerte Arbeiderpartiet på Sametinget fra 1997 til 2001 og fra 2001 til 2005.
Olsen er rørlegger, bosatt i Hammerfest. Han har i mer enn 20 år hatt tillitsverv i Norsk Kommuneforbund, og ble i 1984 lønnet leder for forbundet i fylket.
Fra 1981 til 1985 var han kommunestyrerepresentant, og i en periode medlem av helse og sosialstyret.


== Kilder ==
Odd Mathis Hætta: Sametinget i navn og tall : Høsten 1997 - høsten 2001
Odd Mathis Hætta: Sametinget i navn og tall : Høsten 2001 - høsten 2005
Hieritis

Hieritis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utbredelse ==
Arten lever i Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Macrodactylini Kirby, 1837
Slekten Hieritis Burmeister, 1855
Hieritis macrocera Burmeister, 1855


== Kilder ==
Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. [1]
Generic Guide to New World Scarab Beetles - Hieritis [2]
Smith, A.B.T., 2008. South American Melolonthinae (Coleoptera: Scarabaeidae) classification and nomenclature: some problems and solutions. Insecta Mundi 0060: 1-28. [3] Arkivert 5. mars 2016 hos Wayback Machine.


== Eksterne lenker ==
(en) Hieritis i Global Biodiversity Information Facility 
Hieritis macrocera – detaljert informasjon på Wikispecies
Pectinosoma

Pectinosoma er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utbredelse ==
Arten er beskrevet fra Guyana.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Macrodactylini Kirby, 1837
Slekten Pectinosoma Arrow, 1913
Pectinosoma elongatum Arrow, 1913


== Kilder ==
Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. [1]
Generic Guide to New World Scarab Beetles - Pectinosoma [2]
Katovich, K., 2011. Pseudopectinosoma Katovich, New Genus, and Review of Pectinosoma Arrow (Scarabaeidae: Melolonthinae: Macrodactylini). The Coleopterists Bulletin 65: 335-340. [3]


== Eksterne lenker ==
(en) Pectinosoma i Global Biodiversity Information Facility 
Pectinosoma elongata – detaljert informasjon på Wikispecies
Antti Rinne

Antti Juhani Rinne (født 3. november 1962 i Helsingfors) er en finsk politiker. Han var  Finlands statsminister fra 6. juni til 10. desember 2019.Han var partileder for Finlands sosialdemokratiske parti fra 9. mai 2014. Da slo han sittende leder Jutta Urpilainen med 257 stemmer mot 243. 6. juni samme år tok han over som finansminister og visestatsminister og satt frem til regjeringsskiftet den 29. mai 2015.
Fra 2002 til 2014 var han leder for tre forskjellige fagforeninger.
En streik blant de ansatte i Finlands postvesen førte til splittelse i regjeringskalisjonen, og Rinne kunngjorde sin avgang den 3. desember 2019. 10. desember 2019 ble han etterfulgt som statsminister av partifellen Sanna Marin.


== Referanser ==


== Eksterne lenker ==
(sv) Antti Rinne hos Finlands riksdag 
(sv) Antti Rinne hos Finlands statsråd 
(en) Antti Rinne på Internet Movie Database
SMO

Stainless molybden steel (SMO) er et sjøvannsbestandig, super-austenittisk stål. Det brukes mye til rørsystemer til plattformer. To vanlige betegnelser på denne kvaliteten er 254 SMO og 654 SMO. Innholdet av krom er 19-25 %, nikkel 15-25 % og molybden 4-7 %. Karboninnholdet er  lavt, ca 0,03 %.
Margreta Påve Kristiansen

Margreta Påve Kristiansen (født 8. september 1946 i Hillesøy) er en samisk politiker som representerte Arbeiderpartiet på Sametinget i tre perioder fra 1993 til 2005.
Kristiansen er helsefagarbeider, bosatt i Tromsø. Hun har vært aktiv i fagforeningssammenheng, og var arbeidstakerrepresentant i Tromø kommune/administrasjonsutvalget fra 1988 til 1990. Fra 1985 til 1990 var hun plasstillitsvalgt, og i årene 1987 til 1988 hovedtillitsvalgt for Norsk Hjelpepleierforbund i Tromsø. Hun har også hatt verv som styremedlem i Troms AP.
Hun har vært medlem av Sametingets Kontrollkomiteen og i Sametingets møtelederskap.
I 2006 ble hun av  Landbruks- og matdepartementet og Sametinget utpekt som nestleder i reindriftsstyre.


== Referanser ==


== Kilder ==
Odd Mathis Hætta: Sametinget i navn og tall : Høsten 1993 – høsten 1997
Odd Mathis Hætta: Sametinget i navn og tall : Høsten 1997 – høsten 2001
Odd Mathis Hætta: Sametinget i navn og tall : Høsten 2001 – høsten 2005
Per Bjørn Lakselvnes

Per Bjørn Lakselvnes (født 25. august 1945 i Ullsfjord) er en samisk politiker som representerte Norske Samers Riksforbund på Sametinget fra 2001 til 2005.Lakselvnes er gårdbruker, bosatt i Tromsø kommune. 
Fra 1990 til 2000 var han medlem av Utviklingsstyret for Tromsø kommune. Han satt i Sametingets møtelederskap.


== Referanser ==


== Kilder ==
Odd Mathis Hætta: Sametinget i navn og tall : Høsten 2001 - høsten 2005
Ove Harry Johnsen

Ove Harry Johnsen (født 19. juni 1945 i Gratangen) er en samisk politiker som representerte Samenes valgforbund på Sametinget i to perioder fra 1997 til 2005.
Johnsen er maskinkjører, bosatt i Lavangen. 


== Kilder ==
Odd Mathis Hætta: Sametinget i navn og tall : Høsten 1997 - høsten 2001
Odd Mathis Hætta: Sametinget i navn og tall : Høsten 2001 - høsten 2005
Nye Veier

Nye Veier AS er et norsk statsaksjeselskap stiftet 4. mai 2015. Selskapet overtok fra 1. januar 2016 ansvaret for utbygging og drift av visse motorveier fra Statens vegvesen. I 2021 overtok selskapet fellesprosjektet Ringeriksbanen og E16 Høgkastet–Hønefoss fra Bane NOR og Statens vegvesen. Selskapet er etablert som en byggherreorganisasjon.


== Virksomhet ==
Selskapet fikk i første omgang ansvar for å bygge ut Europavei 39 mellom Kristiansand og Ålgård, Europavei 18 og Europavei 6 i Trøndelag og Mjøsregionen.Pr. desember 2019 har Nye Veier følgende prosjekter i porteføljen: E39 Sørvest, E18 Sørøst, E6 Innlandet, E16 Kløfta – Kongsvinger, E6 Trøndelag og E6 Kvænangsfjellet. Det skal i 2035 være firefelts motorvei på E6 mellom Svinesund og Øyer, mellom Ulsberg og Åsen, på E18 mellom Momarken og Kristiansand, og på E39 mellom Kristiansand og Bokn, senere til Nordhordlandsbrua.
I perioden 2015 til 2035 antas det av selskapet skal bygge veier for 150 milliarder kroner.Samferdselsdepartementet forvalter statens eierinteresser, og samferdselsministeren er selskapets generalforsamling. Nye Veier er et statsaksjeselskap men må følge Anskaffelsesloven av 17. juni 2016 som er basert på et EU-direktiv.
15. juni 2018 ble Harald V. Nikolaisen innstilt som ny styreleder. Hovedkontoret er lagt til Kristiansand.


== Skriveform ==
Kort tid etter lanseringen av Nye Veier ble navnevalget kritisert fra nynorskhold, ettersom skriveformen vei er bokmål/riksmål, mens veg er tillatt både på bokmål og nynorsk. For å stagge denne kritikken har følgelig det offisielle navnet fått et tillegg i Nye Vegar, som er nynorsk for Nye Veier.


== Referanser ==


== Eksterne lenker ==
Offisielt nettsted
Nasjonal allianse (Latvia)

Nasjonal allianse «Alt for Latvia! – Til Fedrelandet og friheten/LNKK» (latvisk: Nacionālā apvienība „Visu Latvijai!” – „Tēvzemei un Brīvībai/LNNK”, NA) er et Nasjonalkonservativt parti i Latvia, etablert i 2011. Partiet er medlem av Alliansen av europeiske konservative og reformister. 
Nasjonal allianse ble etablert etter en sammenslåing av Til Fedrelandet og friheten/LNKK og Alt for Latvia!. Alliansen ble avvist for medlemskap i Enhet. Partiet oppnådde ved valget i 2014 17 av 100 medlemmer av parlamentet.


== Referanser ==


== Eksterne lenker ==
(lv) Offisielt nettsted
Karl-Johan Kjøde

Karl-Johan Kjøde (født 13. september 1984 i Ålesund) er en norsk kristenleder. Han tiltrådte som generalsekretær i Norges Kristelige Student- og Skoleungdomslag 1. januar 2016.Kjøde var ansatt som lærer ved Bibelskolen i Grimstad 2010-2016. Skoleåret 2014/15 tok han en mastergrad i apologetikk ved Biola University i California, USA. Han er sønn av Rolf Kjøde, tidligere leder i Normisjon.
I 2009 stod Kjøde frem som pornoavhengig og grunnla senere nettstedet Pornokirken.no


== Referanser ==


== Eksterne lenker ==
Blogg
Kjell Jøran Jåma

Kjell Jøran Jåma (født 18. mars 1948 i Snåsa) er en samisk politiker som representerte Sørsamelandslista på Sametinget fra 2001 til 2005.
Jåma er reineier, bosatt i Snåsa kommune og leder i Låarten sijte. Han var på 1980-tallet styremedlem i Norske Reindriftssamers Landsforbund, og har vært styremedlem i Nordland reinsameforening.


== Kilder ==
Odd Mathis Hætta: Sametinget i navn og tall : Høsten 2001 - høsten 2005
Det Rivertzke kvartal

Det Rivertzke kvartal er et rektangulært kvartal mellom Uelands gate, Kierschows gate, Stockfleths gate og Thurmanns gate på Sagene i Oslo. Det ble oppført i nybarokk stil i 1912.


== Historikk ==
Tomten var ubebygd før boligprosjektet startet opp. En av de tidlige kraftlinjene fra kraftverket oppe ved Maridalsvannet inn mot sentrum fulgte Uelands gate forbi tomten, før gaten ble opparbeidet.
Arkitekt Kristen Rivertz var engasjert i den større sosiale utbyggingen i hovedstaden i mellomkrigstiden. Han tegnet flere bygg i Oslo, blant annet Togagården, nå en del av Regjeringskvartalet, i 1899. Som arkitekt ble han sterkt forbundet med jugendstilen, og var framtredende i gjenoppbyggingen av Ålesund etter bybrannen i 1904. På samme tid som utviklingen av det Rivertzke kvartal, ble arbeiderboligene i Tøyengata 47 bygget i lignende lamellform.
Rivertz var sosialt engasjert, og hadde meninger om hvordan den sosiale boligbyggingen skulle gjennomføres. Han ønsket å utfordre den vanlige måten å organisere bygningene på, i lukkede kvartaler. Han etablerte et aksjeselskap og gjennomførte byggingen av kvartalet på Sagene som senere fikk hans navn knyttet til seg. I Teknisk Ukeblad (1912) argumenterte han sterkt for å organisere bygningene innvendig og utvendig slik han gjorde, for å skape en balanse mellom gode boligforhold og byggeøkonomi.
Bygningene sto ferdig i 1912. De er holdt i en enkel nybarokk stil med nordisk nasjonalromantisk form. Dette er på mange måter jugendstilens nordiske arvtager. Bygningenes organisering skilte seg fra alt som ble bygget i samtiden. Dette fordi de står i rekker, skulder ved skulder, i nord-sør-retning. Sollyset slipper derfor inn i mellom husene mye mer enn i et lukket kvartal. Byggemåten ble regnet som svært spesiell, og er ikke vanlig før i funksjonalismens inntreden, om lag 30 år senere.
Utvendig er bygningene tilnærmet lik som de opprinnelig var bygget, inklusive utomhusarealene uten store trær, men med plener og småveier mellom husene. Innvendig er en del endret. Trapperom finnes i tilnærmet opprinnelig form, men de små leilighetene er slått sammen til større enheter i tråd med tidens krav.


== Verneverdi ==
Rivertz-kvartalet, som det har blitt hetende på folkemunne, skiller seg ut fra datidens sosiale boligbygging. I stedet for den lukkede bygården, er bygningene organisert i rekkevise lameller. Dette gjør at arbeiderboligområdet blir spesielt. Arkitekten var svært engasjert i sosial boligbygging, og hadde kunnskap om både design, sanitærteknikk, konstruksjonsmåter og økonomi. Han forfattet en rekke artikler om disse emnene, og deltok aktivt i offentlige debatter.
Området er spesielt i arbeiderbolighistorien. Både ved sin fysiske fremtoning, men også ved sin skaper, arkitekt Kristen Rivertz. Det fremstår som godt bevart eksteriør.


== Eksterne lenker ==
(en) Det Rivertzke kompleks – kategori av bilder, video eller lyd på Commons 
Om Kristen Rivertz på Arc!
Det rivertzske sameiet
«Det Rivertzke kvartal». Kulturminnesøk. Riksantikvaren – Direktoratet for kulturminneforvaltning.